Riazat Ali Shah

Riazat Ali Shah (yazaalibwa 20 mu gw'okubiri 1998) muzannyi wa cricket Munnauganda enzaalwa  ye Pakistan era nga azannyira ttiimu y'eggwanga lya Uganda cricket okuva mu 2018. Muzannyi wa buli kimu ng'akuba n'omukono ogwa ddyo era akuba emisinde egy'omukono ogwa ddyo mu sipiidi ya wakati.

 Obuvo bwe 
Shah yazaalibwa nga 20 mu gw'okubiri 1998 mu kibuga Gilgit, Pakistan, mutabani wa Meher Nigah ne Hidayat Shah. Musiraamu wa Isma’ili. Yazannya cricket ku mutendera gw'abali wansi w'emyaka 19 mu Gilgit-Baltistan ne Islamabad.

 Omulimu gwe mu nsi yonna 
Shah yagenda mu Uganda ku myaka 16, gye yatandikira okuzannyira ttiimu ya Aziz Damani Sports Club mu Kampala.

Mu gwokunna 2018, yalondebwa mu ttiimu ya Uganda mu mpaka za ICC World Cricket League Division Four eza 2018 e Malaysia. Yazannya mu mupiira gwa Uganda ogwaggulawo empaka zino, ne Malaysia. Mu mu ogwomusanvu 2018, yali mu ttiimu ya Uganda mu kibinja kya Eastern sub-region mu mpaka za ICC World Twenty20 Africa Qualifier eza 2018–19. Yalondebwa ng'omuzannyi w'empaka zino mu kibinja ky'Ebuvanjuba.

Mu gwomwenda wa 2018, yalondebwa mu ttiimu ya Uganda mu mpaka za Africa T20 Cup eza 2018.  Yasooka kuzannya mupiira gwa Twenty20 mu Uganda mu mpaka za Africa T20 Cup eza 2018​ Omwezi ogwaddako, yalondebwa mu ttiimu ya Uganda mu mpaka za ICC World Cricket League Division Three eza 2018 e Oman Yali muzannyi wa Uganda eyakulembera wamu okukuba wicket mu mpaka zino, nga yagoba mukaaga mu mipiira etaano.

Mu gwokutaano 2019, Shah yalondebwa ku ttiimu ya Uganda eya Regional Finals mu mpaka za ICC T20 World Cup Africa Qualifier eza 2018–19 mu Uganda.  Yasooka kuzannya mupiira gwa Twenty20 International (T20I) ne Botswana nga 20 mu gwokutaano 2019. Yamaliriza ng’omuteebi asinga okuteeba emipiira mu Regional finals, n’obubonero 140 mu mipiira ena.

Mu gw'omusanvu 2019, y’omu ku bazannyi abiri mu bataano abaloddebwa mu ttiimu ya Uganda ey’okutendekebwa, nga beetegekera emipiira gya Cricket World Cup Challenge League e Oman. Mu ogwekuumi n'ogumu  2019, yalondebwa mu ttiimu ya Uganda mu mpaka za Cricket World Cup Challenge League B ezaali e Oman. Yasooka kuzannya List A, ku lwa Uganda ne Jersey, nga 2 mu gwekuumi n'ebiri 2019. Mu gwokuuni n'ogumu 2021, yalondebwa mu ttiimu ya Uganda eya Regional Final mu mpaka za ICC Men's T20 World Cup Africa Qualifier eza 2021 e Rwanda. Mu gwokutaano 2022, yalondebwa mu ttiimu ya Uganda mu mpaka za Uganda Cricket World Cup Challenge League B eza 2022.

Mu gwokutaano 2024, yalondebwa mu ttiimu ya Uganda mu mpaka za ICC Men's T20 World Cup eza 2024.

 Ebijjuliziddwa 

 Ebijuliziddwa wa bweru wa Wikipedia 

 Riazat Ali Shah at ESPNcricinfo